Skryf nou in vir vanjaar se gesogte Veritas-eerbewyse | Netwerk24
Skryf nou in vir vanjaar se gesogte Veritas-eerbewyse
Inskrywings vir vanjaar se Veritas-eerbewyse sluit binnekort.
Produsente wat hul uitsoekwyne en
-brandewyne met die gesogte Veritas-embleem van uitnemendheid wil bekroon, het tot 15 Augustus om in te skryf.
Laat inskrywings sal tot 24 Augustus aanvaar word.
Die Veritas-eerbewyse is Suid-Afrika se voorste wynkompetisie en word sedert 1991 deur die SA wynbedryf aangebied. Wynkenners en -liefhebbers sien elke jaar daarna uit om Suid-Afrika se heel beste wyne te ontdek aangesien die Veritas-eerbewys as ’n waarmerk van gehalte beskou word.
Deelnemers het verlede jaar se verandering deur die raad van Veritas – dat die beskikbaarheid van slegs 50 kiste (300 bottels; 6 x 750 ml) van elke wenwyn ná afloop van die kompetisie voortaan sal geld in plaas van die 200 kiste soos voorheen – verwelkom.
Meer as 90 internasionale en plaaslike wynkenners sal van 17 tot 21 September by die Nederburg-veilingkompleks in die Paarl vergader om al die inskrywings in diepte te beoordeel. Beoordelaars word sorgvuldig uit ’n breë spektrum kenners uit die bedryf gekies en sluit wynmakers, wingerdboukundiges, brandewynmeesters, Kaapse wynmeesters, joernaliste, akademici, navorsers en handelaars in.
Die wenwyne en -brandewyne sal Saterdag 6 Oktober in die Kaapstadse Internasionale Konferensiesentrum bekend gemaak word.
Dubbelgoud- en gouemedaljewenners het die geleentheid om hul wenwyne en brandewyne in Oktober en November by landswye openbare proesessies in Kaapstad, Johannesburg, Durban, Port Elizabeth en Knysna bekend te stel.
Inskrywingsvorms is aanlyn by www.veritas.co.za beskikbaar.
Belangstellendes kan die Veritas-kantoor by 021 863 1599 of per e-pos by info@veritas.co.za kontak.